ZABURI.
14.
(Ogoteera gwa Daudi) Abanto abariri nigo bakorengereria ase chinkoro chiabo ime: “Nyasae tari.” Barabwo nabasareku, bagokora amang’ana ay’okogechia; onde tari ogokora ayare amaya, nonya noyomo. 
Omonene nigo arigereretie Mwanyabaanto korwa igoro, arore gose monto onde nareo ore omong’aini, oyokomorigia Nyasae. 
Abanto bonsi basirire enchera, bonsi amo bagundire; onde tari ogokora amaya, nonya noyomo. 
Inee! Abanto aba bonsi abakori amabe tibari nokomanya? Nigo bakoria abanto baane ase okobaurereria buna bakoria endagera yabo; tibari korangeri’Omonene abakoonye. 
Erio agwo abanto abwo mbasogwe nomoondoko omonene mono, ekiagera Nyasae nigo are amo nabaanto abaronge. 
Inwe abakori amabe nigo mogochaaya omooroberio bw’omonto otari na nguru, korende Omonene nere obotamero bwaye. 
Naki yare koba buya onye ogotooreka ngwachera Abaisraeli korwa Sayoni! Ekero Omonene arairanerie abanto baye amaya abo, abanto b’ororeeria rwa Yakobo mbachenge, ee, Abaisraeli mbabe nomogooko. 
