ZABURI.
150.
Motogie Omonene! Motogie Nyasae agwo ase obomenyo bwaye obochenu, motogie agwo igoro eyio yatongetwe ase okobua kwaye! 
Motogie ase engencho y’ogokora kwaye okonene; motogie koreng’ana nobonene bwaye bore ne’chinguru chinyinge goetania! 
Motogie ase okobugia ebitureeri; motogie ase okobugia amakano onsi! 
Motogie ase okobugia chinchigiri na gotenga; motogie ase okobugia amakano na ebiroria! 
Motogie ase ogoakania chisani chikwoga amariogi are inse; motogie ase ogoakania chisani chikwoga amariogi are igoro! 
Tiga ebitongwa bionsi bire moyo bitogie Omonene! Motogie Omonene!
