ZABURI.
36.
(Ogoteera gwa Daudi, omosomba Omonene) Ebibe nigo bigokwana nomonto omokori amabe ase enkoro yaye ime; okomoiroka Nyasae tikori ase obosio bwaye. 
Omonto oyo nigo akweremia omonyene ase okweng’aina, ng’a ebibe biaye tibikomanyekana bigechwe. 
Amang’ana omonto oyio agokwana nigo are ay’ogosaria na obong’ainereria; ere otigire gokora amang’ana ’obong’aini na ayare amaya. 
Ekero araire borere bwaye nigo agokora emeroberio y’amabe, na kobwatia chinchera chitari chingiya, tari kwanga obobe bonde bwonsi. 
Aye Omonene, obwanchani bwao botari koera nigo bogoika aaria igoro, na obwegenwa bwao nigo boigete ase amare igoro. 
Aye Nyasae, oboronge bwao nigo boteneine bokong’u buna ebitunwa biao. Okogamba kwao nigo kore buna chindiba chintambe, aye nigo orendete Mwanyabaanto ne ching’iti boigo. 
Nyasae, naki obwanchani bwao bwa botambe bore obonene! Mwanyabaanto nigo bagotamera ekiriri gie chimbaaba chiao. 
Nigo bagoisanekigwa nobonoru bokorwa ase enyomba yao, aye nobae banywe korwa ase orooche rwao rw’okogokia. 
Naye ore ensoko y’obogima, na ase omobaso oo nigo tokorora omobaso. 
Genderera koorokia obwanchani bwao obonene ase abwo bakomanyete, na oboronge bwao ase abwo bare ne chinkoro chindonge. 
Totiga amagoro ya abaenenu ang’ike ang’e kondwania, gose amaboko ya abakori amabe anserie. 
Rora aase abakori amabe bagure inse, baiyerigwe tibakonyara koboka naende. 
