ZABURI.
8.
(Ogoteera gwa Daudi) Aye Nyasae, aye Omonene oito, erieta riao naki riakuma iga ense yonsi! Obonene bwao nigo bogotogigwa nonya ngoika igoro. 
Ase emenwa y’abana n’eyabakogonka nigo kweagacheire eburi bosio bw’ababisa bao, erinde okoiyeria ababisa bao inse na abakorusia egesiomba. 
Ekero nkorigereria gochia igoro, na korora emeremo gwakorete namaboko ao, omotienyi ne ching’enang’eni, ebi kwabegete kera ekemo ase aaye; 
omonto ’nki aisaine aye ogendererete komorengereria? Mwanyabaanto ’nki aisaine aye okomorenda? 
Kwamokorire koba inse kegima asore aye omonyene, Nyasae; korende kwamoboirie obonene na amasikani. 
Kwamobekire kogambera ebinto bionsi gwatongete; kwabekire ebitongwa bionsi inse y’amagoro aye: 
ching’ondi chionsi ne chiombe, amo ne ching’iti chi’orosana, 
ne chinyoni chikoiruruka amo ne chinswe chi’enyancha, na kende gionsi kegoetanana ase chindiba chie chinyancha. 
Aye Omonene, aye Omonene oito, naki erieta riao riakuma ense yonsi! 
