ISAYA.
4.
Ase engaki eyio abakungu batano na babere mbabwate omosacha oyomo, mbeteebie: “Intwe abanyene ntwenyorere endagera tokoria ne chianga tokobeeka, korende tiga rioka torokwe abakungu bao, erinde otoruserie obosooku.” 
Ase engaki eyio Omoseboka bw’Omonene noseboke ore omoseera na ore nobonene, na okwama gw’ense nkobe obonene na obosiani bw’Abaisraeli abaratooreke. 
Erio neebe ng’a kera omonto otigarete ase Sayoni, na ase Yerusalemu, narokwe omochenu, kera oyomo oyorikire ase egati y’abwo bare moyo ase Yerusalemu. 
Ase omoika bw’okonacha ekiina na gochena, Omonene nasibie obobe bw’abakuungu ba Sayoni, naende achene abanto ba Yerusalemu korwa ase okomocha kwabo kw’ogoitera amanyinga. 
Igoro y’egetunwa gia Sayoni gionsi, na igoro y’abanto bonsi basangererekaneteo, Omonene natonge riire na erioki bibeo mobaso, na omorero okomesa obeo botuko; na igoro y’obonene obwo bwonsi egietubo gi’okorenda nkebekweo. 
Ekiriri ’nkebeo ki’ogokenderera korwa ase omobaso, naende kebe obotamero na oborendi bw’ogwekengera korwa ase embura y’omoubera. 
