ZABURI.
131.
(Ogoteera kwa Daudi) Omonene, ase enkoro yane tindi kweimokereria igoro, gose tindi omwerori. Inche tinyechaandeti kwerigeria amang’ana amanene, gose ayaare amakong’u mono ase ’nde. 
Korende inche nigo intoereretie omoyo one; buna omwana otigire okogonka oagatire koboko kwa ng’ina, ee, naboigo omoyo one ore ime yane. 
Inwe Abaisraeli, mosemerie Omonene korwa bono na goika kare na kare. 
